РЕПУБЛИКА СРБИЈА
ОПШТИНА КНИЋ
Изборна комисија
Број: 013-1248-61/26-01
Датум: 23.10.2026. године


З А П И С Н И К
са 18. седнице Општинске изборне комисије општине Кнић

Одржане дана 23.10.2026. године у згради општине Кнић-сала број 18. Седница је почела са радом у 13,00 часова.
Седницом председава: Мирјана Милошевић Величанин, председник Комисије.
Седници присуствују: Марија Андрић, Никола Агатоновић, Предраг Славковић, Зоран Јовановић, Марија Јанић Ловић, Ратко Аксентијевић, Марко Ниџовић, Небојша Томовић, Зорица Цветић, Радојко Вучковић, Јован Петровић, Живота Спасенић, Милош Милошевић, Драгана Михајловић, Нена Зарић, Снежана Ивановић Попадић, Душица Марић, Тања Милојевић, Милан Петронијевић.
Седници присуствује и: Саша Милошевић, заменик председника Изборне комисије,  Бојан Тошовић, секретар Изборне комисије и Татјана Буђевац, заменик секретара Изборне комисије.
Председавајућа је констатовала да постоје услови за пуноважан рад и одлучивање. 
Председавајућа је ставила на гласање:
Дневни ред
1. Доношење Решења о изменама Решења о именовању чланова и заменика чланова бирачког одбора у сталном саставу, за бирачко место број 3 у општини Кнић;
2. Доношење Решења о изменама Решења о именовању чланова и заменика чланова бирачког одбора у сталном саставу, за бирачко место број 26 у општини Кнић;
3. Остала питања.

Дневни ред је једногласно усвојен. (глас Животе Спасенић није урачунат јер када седници присуствују члан и заменик члана Комисије, право гласа има само члан, у овом случају то је глас члана Јована Петровића).
Комисија је предложила да се обједини дискусија и гласање по обе тачке дневног реда, због истоврсности тачака. Предлог је једногласно усвојен.
1-2. Тачка
Председавајућа је упознала чланове Комисије са поднетим предлозима за промену чланова бирачких одбора и констатовала да су предлози поднети благовремено и од стране овлашћених предлагача. Без вођења дискусије, решења су донета гласовима: „Уздржан“ је члан Комисије Небојша Томовић, „За“ су гласали остали чланови Комисије. Члан Комисије Небојша Томовић је истакао да не може да гласа из принципијалних разлога, због имена у називу предлагача и да Комисија свакако има кворум да донесе решења и без његовог гласа.
3.Тачка
Члан Комисије Зоран Јовановић је указао на техничку грешку у решењу о именовању бирачког одбора у проширеном саставу за бирачко место број 27. Наиме уместо презимена „Чаловић“ треба да стоји презиме „Лаловић“. Грешка је начињена у самом предлогу за именовање бирачких одбора од стране овлашћеног предлагача. Како је очигледно реч о техничкој грешци (ЈМБГ је проверен), Комисија је једногласно донела Решење о исправци техничке грешке у Решењу о именовању бирачког одбора у проширеном саставу за бирачко место број 27. Члан Комисије Никола Агатоновић је поставио питање како ће бити достављена решења члановима бирачких одбора. Председавајућа је објаснила да ће решења бити предата председницима бирачких одбора приликом примопредаје изборног материјала (као и контакт телефони свих чланова), који ће бити дужни да позову све чланове и да им на дан гласања уруче решења на самом бирачком месту.

	Седница завршена у 13,18 часова.

Број: 013-1248-61/2026-01                                                       
У Книћу: 23.10.2026. године                                        

       Записник                                                           ПРЕДСЕДНИК КОМИСИЈЕ
[bookmark: _GoBack]Бојан Тошовић, секретар с.р.                          Мирјана Милошевић Величанин с.р.
